सिवनी जिले के पेंच राष्ट्रीय उद्यान अंतर्गत रूखड़ बफर परिक्षेत्र में आने वाले वनग्राम गंडाटोला में बाघ ने मवेशी चरा रहे चरवाहे पर हमला कर दिया। इस हमले में चरवाहा घायल हो गया। घटना की जानकारी वन अमले को दी गई। जिसके बाद बाद बफर परिक्षेत्र का अमला मौके पर पहुंचा।
कुरई अस्पताल में कराया भर्ती
घायल चरवाहे को स्थानीय लोगों की मदद से उपचार के लिए सामुदायिक स्वास्थ्य केंद्र कुरई में भर्ती कराया। जहां उसका उपचार किया जा रहा है। उप संचालक बीपी तिवारी ने बताया कि ग्राम गंडाटोला निवासी बिरजू पिता अटल सिंह परते (45) प्रतिदिन की तरह मवेशियों को चराने गया था। वह वनक्षेत्र कक्ष क्रमांक आरएफ 417 के समीप खेत के पास मवेशी चरा रहा था। उसी समय बाघ ने उस पर हमला कर घायल कर दिया। घायल बिरजू का उपचार चल रहा है।
वन अमला कर रहा गश्ती
बीपी तिवारी ने बताया कि उसे आर्थिक सहायता उपलब्ध कराई गई है। उसका स्वास्थ्य ठीक है। घटना स्थल के आसपास दल बनाकर विभाग गश्ती कर रहा है। ग्रामीणों को अमले ने आवश्यक सावधानी रखने की बात कही है। जंगल में अकेले नहीं जाने। छोटे बच्चों को नहीं ले जाने की हिदायत दी है। ग्राम में लगातार मुनादी का कार्य कराया जा रहा है।
Copyright © 2022-23 DB Corp ltd., All Rights Reserved
This website follows the DNPA Code of Ethics.